cyanic-selkie/wikianc huggingface dataset:
เดอะเลเจนด์ออฟเซลดา (เกมชุด)
การเล่น
เกมชุดเดอะเลเจนด์ออฟเซลดาเป็นเกมที่รวมปริศนาหลายชนิด การต่อสู้อย่างมีกลยุทธ์ และการสำรวจ ซึ่งทั้งหมดเป็นสาระหลักของเกมทั้งชุด แต่มีการปรับแต่งและเพิ่มคุณลักษณะใหม่ในแต่ละภาค ผู้เล่นจะได้รับรางวัลเมื่อได้สำรวจพื้นที่หรือแก้ปัญหาได้สำเร็จ เกมชุดนี้ส่วนใหญ่เกี่ยวข้องกับการค้นหาตำแหน่งและการสำรวจไปตามด่านต่างๆ ที่เรียกว่า ดันเจี้ยน (dungeon)  ผู้เล่นต้องแก้ปริศนาในดันเจี้ยน กำจัดศัตรูระหว่างทาง แล้วไปต่อสู้กับหัวหน้าดันเจี้ยน ดันเจี้ยนแต่ละแห่งจะมีไอเท็มสำคัญหนึ่งอย่างที่จำเป็นสำหรับการเข้าถึงหรือใช้ประมือกับหัวหน้า ไอเท็มบางชนิดปรากฏซ้ำในภาคอื่นๆ เป็นส่วนมาก (เช่นบูมเมอแรง) ในขณะที่ไอเท็มบางอย่างก็มีใช้เฉพาะภาคเดียว
ลำดับเวลา
ลำดับเวลาที่แน่นอนของเนื้อเรื่องเดอะเลเจนด์ออฟเซลดา ยังเป็นประเด็นที่ถกเถียงกันอย่างมากในหมู่ผู้ที่ชื่นชอบ เพราะบางคนรู้สึกว่าเกมในแต่ละภาคมีเนื้อเรื่องที่ไม่ค่อยต่อเนื่องกัน ซึ่งเมื่อเกมภาคใหม่ออกสู่สาธารณชน จะทำให้ลำดับเหตุการณ์บนเส้นเวลาทั้งหมดเกิดความซับซ้อนและเป็นที่โต้เถียงอย่างหนัก
คู่มือประกอบในภาค อะลิงก์ทูเดอะแพสต์ (A Link to the Past)  บนเครื่องซูเปอร์แฟมิคอมได้เปิดเผยว่า ลิงก์ (ตัวเอก) ในภาคนี้เป็นบรรพบุรุษของลิงก์จากเครื่องแฟมิคอม เช่นเดียวกับภาค ออคารินาออฟไทม์ (Ocarina of Time)  ในเครื่องนินเท็นโด 64 ที่กล่าวถึงความสัมพันธ์แบบเดียวกันกับลิงก์ในเครื่องซูเปอร์แฟมิคอม ส่วนภาค เดอะวินด์เวกเกอร์ (The Wind Waker)  กล่าวไว้ว่า อาณาจักรไฮรัลที่น้ำท่วมเป็นผลมาจาก "วีรบุรุษ" ที่ผจญภัยต่อไปในอาณาจักรอื่น ซึ่งข้อความนี้อาจพูดเป็นนัยว่า หมายถึงลิงก์จากออคารินาออฟไทม์ที่ผจญภัยต่อใน อาณาจักรเทอร์มินา (Termina)  ของภาค เมเยอราส์มาสก์ (Majora's Mask)  ซึ่งทั้งหมดไม่มีข้อมูลระบุว่าช่วงเวลาของอาณาจักรไฮรัลของแต่ละภาคอยู่ห่างกันเท่าไร
รายพระนามรัชทายาท
นี้คือรายพระนามรัชทายาทผู้มีสิทธิโดยตรงในการสืบราชบัลลังก์ทั่วโลก
เดอะเลเจนด์ออฟเซลดา (เกมชุด)
ลำดับเวลา
ในการสัมภาษณ์ เอจิ อะโอะนุมะ (青沼 英二) นักออกแบบและผู้กำกับการสร้างเกมของนินเท็นโด ซึ่งจัดโดยนิตยสาร นินเท็นโดดรีม (Nintendo Dream)  เมื่อเดือนธันวาคม พ.ศ. 2549 เขากล่าวว่าเส้นเวลาของเกมชุดเดอะเลเจนด์ออฟเซลดามีสองทาง โดยจุดแบ่งแยกเกิดขึ้นในภาค ออคารินาออฟไทม์ ซึ่งเมื่อตอนจบเกม ลิงก์ถูกส่งจากอนาคตกลับมายังปัจจุบันโดยเจ้าหญิงเซลดา ครั้นเมื่อเขากลับมาแล้วจึงไปพบเจ้าหญิงอีก ส่งผลให้อนาคตเกิดการเปลี่ยนแปลง กานอนดอร์ฟ (Ganondorf; ร่างมนุษย์ของกาน่อน)  ถูกจับกุมและสอบสวนโดยเหล่านักปราชญ์ กระทั่งถูกเนรเทศไปยัง ดินแดนทไวไลต์ (Twilight Realm)  แทนที่จะได้ครอบครองอาณาจักรไฮรัล เกมในภาค ทไวไลต์พรินเซสส์ (Twilight Princess)  จึงเป็นเหตุการณ์ที่เกิดขึ้นหลังจากยุคของลิงก์ปัจจุบันในออคารินาออฟไทม์ไปร้อยปี ในขณะเดียวกัน เดอะวินด์เวกเกอร์ ก็เป็นเหตุการณ์ที่เกิดขึ้นในเส้นเวลาของลิงก์ในอนาคต แต่หลังจากร้อยปีข้างหน้าเหมือนกัน เป็นโลกคู่ขนาน
แรงบันดาลใจ
ผู้ริเริ่มสร้างเกมเดอะเลเจนด์ออฟเซลดา ชิเงะรุ มิยะโมะโตะ (宮本 茂) ได้รับแรงบันดาลใจจากช่วงชีวิตในวัยเด็กของเขา เขาเคยอาศัยอยู่บริเวณเชิงเขาในเกียวโต ซึ่งเขาสามารถเดินสำรวจป่าไม้ ทะเลสาบ ถ้ำ และหมู่บ้านในชนบทด้วยตัวเองอยู่บ่อยๆ ประสบการณ์อย่างหนึ่งที่เขาระลึกได้คือการค้นพบปากถ้ำในใจกลางของป่า หลังจากที่ลังเลอยู่นานเขาก็ได้เข้าไปในถ้ำและสำรวจถ้ำด้วยแสงสว่างจากตะเกียง ความทรงจำนี้เป็นสิ่งจูงใจให้กับผลงานของมิยะโมะโตะ ซึ่งการสำรวจถ้ำเป็นสาระหลักที่มักปรากฏในเกมชุดเป็นส่วนมาก (โดยแสงสว่างจากตะเกียงหรือคบเพลิง) นอกเหนือจากประสบการณ์ในวัยเด็กแล้ว ตำนานเทพเจ้าสแกนดิเนเวียและปุราณวิทยาของญี่ปุ่นก็ยังเป็นสิ่งจูงใจที่สำคัญในการสร้างโครงเรื่องหรือการออกแบบสัตว์ประหลาด มิยะโมะโตะอ้างถึงการสร้างสรรค์ของเกมชุดนี้ว่าเป็นความเพียรพยายามที่จะทำ "สวนขนาดย่อม" ของเขาให้มีชีวิตชีวาเพื่อให้ผู้เล่นเกมได้เล่นในแต่ละภาค
มิยะโมะโตะยังกล่าวอีกว่า เมื่อเขาได้ยินชื่อภรรยาของสกอตต์ ฟิตซ์เจอรัลด์ (F. Scott Fitzgerald) ที่ชื่อว่าเซลดา (Zelda) เขาคิดว่าชื่อดังกล่าวฟังแล้ว "เป็นมิตรและสื่อความหมาย" เขาจึงเลือกชื่อนั้นมาเป็นชื่อเจ้าหญิง และในที่สุดก็ตั้งชื่อเกมชุดว่า เดอะเลเจนด์ออฟเซลดา (The Legend of Zelda)
ประวัติการสร้าง
เดอะเลเจนด์ออฟเซลดา (The Legend of Zelda)  ซึ่งเป็นภาคแรกของเกมชุดนี้ วางจำหน่ายในญี่ปุ่นเมื่อ พ.ศ. 2529 (ค.ศ. 1986) ในเครื่องแฟมิคอม ส่วนสหรัฐอเมริกาและยุโรปวางจำหน่ายในปีถัดไป ตลับเกมภาคนี้มีความสามารถในการบันทึกการดำเนินของเกมโดยใช้หน่วยความจำที่มีแบตเตอรี เกมนี้สามารถเล่นรอบสองได้โดยการเล่นให้จบผ่านรอบแรก แล้วดันเจี้ยนและไอเท็มต่างๆ ในรอบสองจะเปลี่ยนตำแหน่งไปจากเดิม รวมทั้งศัตรูก็เก่งขึ้นด้วย ในช่วง พ.ศ. 2537 (ค.ศ. 1994) ระหว่างที่เครื่องแฟมิคอมลดความนิยมลง เกมภาคนี้ได้ถูกจัดทำใหม่อีกครั้ง เกมที่จัดทำใหม่เวอร์ชันหนึ่งรู้จักกันในชื่อ บีเอส เซลดา โนะ เด็นเซ็ตสึ (BS Zelda no Densetsu)  โดยใช้ส่วนขยายของแซเทลลาวิว (Satellaview) ที่สามารถเล่นหรือชมภาพจากเกมผ่านดาวเทียม ในช่วงกลางทศวรรษที่ 90 โดยประเทศญี่ปุ่น และหนึ่งปีให้หลัง บีเอส เซลดา (BS Zelda)  ก็ออกมาอีกเกมหนึ่งซึ่งเปลี่ยนแผนที่และดันเจี้ยนทั้งหมดในเกม
ภาคที่สอง เซลดา II ดิแอดเวนเจอร์ออฟลิงก์ (Zelda II: The Adventure of Link)  ได้วางจำหน่ายในเดือนมกราคม พ.ศ. 2530 (ค.ศ. 1987) สำหรับเครื่องแฟมิคอมดิสก์ซิสเต็ม (FDS) ในญี่ปุ่น ซึ่งเป็นระยะเวลาหกเดือนเต็มก่อนเกมภาคแรกจะได้เผยแพร่ในอเมริกา นินเท็นโดจึงต้องรอเวลาเกือบสองปีจนกว่าจะได้จำหน่ายเกมภาคสองในอเมริกาเมื่อเดือนธันวาคม พ.ศ. 2531 (ค.ศ. 1988) เกมภาคนี้ไม่ค่อยเป็นที่ชื่นชอบมากนักเนื่องจากการเปลี่ยนไปใช้มุมมองด้านข้างเป็นหลัก (ถึงแม้ว่ามุมมองด้านบนยังคงมีอยู่เมื่อลิงก์เดินในแผนที่ก็ตาม) และได้นำเสนอคุณลักษณะอย่างเกมเล่นตามบทบาท (RPG) อาทิค่าประสบการณ์เป็นต้น ซึ่งไม่ปรากฏในเกมภาคอื่นๆ และมีเพียงเกมภาคนี้กับ โฟร์ซอดส์แอดเวนเจอร์ส (Four Swords Adventures)  เท่านั้นที่ไม่มีการเก็บสะสมเงิน รูปี (Rupee)  ในเกมเลย ทั้งภาคนี้และภาคก่อนหน้าเคยมีการจำหน่ายตลับเกมและแผ่นดิสก์สีทองเป็นคอลเล็กชันพิเศษ นอกเหนือจากตลับเกมและแผ่นดิสก์สีเทาทั่วไป
สี่ปีต่อมา นินเท็นโดได้ออกเกมภาคใหม่ อะลิงก์ทูเดอะแพสต์ (A Link to the Past)  โดยกลับมาใช้ระบบมุมมองด้านบน (ในตำแหน่งกึ่งด้านหน้าและด้านบน) ในภาคนี้ได้เพิ่มแนวคิดของโลกคู่ขนานลงไปในเกม ซึ่งเป็นดินแดนที่เรียกว่า โลกแห่งความมืด (Dark World)  เกมภาคนี้วางจำหน่ายในญี่ปุ่นบนเครื่องซูเปอร์แฟมิคอมในปี พ.ศ. 2534 (ค.ศ. 1991) และจัดทำใหม่อีกครั้งบนเกมบอยแอ็ดวานซ์เมื่อ 9 ธันวาคม พ.ศ. 2545 (ค.ศ. 2002) ในภูมิภาคอเมริกาเหนือ ซึ่งบรรจุไปพร้อมกับตลับเกมของภาค โฟร์ซอดส์ (Four Swords)  หลังจากนั้นก็ยังมีการจัดทำใหม่อีกบนเครื่องวี เมื่อ 22 มกราคม พ.ศ. 2550 (ค.ศ. 2007) ซึ่งทั้งหมดไม่มีรายละเอียดอื่นใดเปลี่ยนแปลงมากนักนอกจากจะทำให้สามารถเล่นบนเครื่องเล่นดังกล่าวได้ นอกจากนี้ก็ยังมีภาคพิเศษบนแซเทลลาวิวเฉพาะในญี่ปุ่นเท่านั้น ชื่อว่า บีเอส เซลดา โนะ เด็นเซ็ตสึ โคะได โนะ เซะกิบัง (BS Zelda no Densetsu Kodai no Sekiban)  ซึ่งมีเนื้อเรื่องที่แตกต่างออกไป แต่ยังใช้กราฟิกและแผนที่ของเดิม
ภาคถัดไปคือ ลิงกส์อะเวกเคนนิง (Link's Awakening)  ซึ่งเป็นภาคแรกบนเครื่องเกมบอย วางจำหน่ายเมื่อ พ.ศ. 2536 (ค.ศ. 1993) เป็นครั้งแรกที่เกมชุดนี้ดำเนินเรื่องนอกอาณาจักรไฮรัล และไม่ปรากฏเจ้าหญิงเซลดาในเกม เกมภาคนี้ได้จัดทำใหม่อีกครั้งบนเกมบอยคัลเลอร์เมื่อ พ.ศ. 2541 (ค.ศ. 1998) ในชื่อ ลิงกส์อะเวกเคนนิง ดีเอกซ์ (Link's Awakening DX)  โดยเพิ่มคุณลักษณะใหม่ลงไปด้วย เช่น ดันเจี้ยนที่ใช้สีสันเป็นกุญแจสำคัญในการผ่านด่าน และการเชื่อมต่อกับเครื่องพิมพ์เกมบอยเพื่อพิมพ์รูปภาพจากร้านถ่ายภาพในเกม เป็นต้น
หลังจากเว้นระยะไปนานหลายปี ออคารินาออฟไทม์ (Ocarina of Time)  จึงได้เผยแพร่สู่สาธารณชนในเดือนพฤศจิกายน พ.ศ. 2541 (ค.ศ. 1998) ซึ่งได้เปลี่ยนรูปแบบไปใช้การแสดงผลสามมิติบนเครื่องนินเท็นโด 64 ทำให้ภาคนี้มักเรียกโดยย่อว่า เซลดา 64 (Zelda 64)  แต่ยังคงลักษณะการเล่นแบบดั้งเดิมเอาไว้เหมือนภาคก่อนๆ เกมภาคนี้เป็นเกมที่ประสบความสำเร็จมากที่สุดของนินเท็นโด ทั้งในด้านเชิงพาณิชย์และกระแสตอบรับจากผู้เล่น โดยได้รับคะแนนเต็มจากการวิจารณ์ของสิ่งตีพิมพ์และเว็บไซต์เกี่ยวกับวิดีโอเกมจำนวนหนึ่ง รวมทั้งนิตยสารเกม Famitsu ของญี่ปุ่นซึ่งเป็นรายแรกที่ให้คะแนนเต็ม 40/40 สำหรับเกมนี้ และในปี พ.ศ. 2549 (ค.ศ. 2006) ได้รับการจัดอันดับโดยนิตยสาร Nintendo Power ของอเมริกาว่าเป็นเกมที่ยอดเยี่ยมที่สุดเท่าที่เคยสร้างบนเครื่องเล่นเกมของนินเท็นโด
คุณลักษณะใหม่ที่ใช้ใน ออคารินาออฟไทม์ คือการล็อกเป้าหมาย ซึ่งเป็นกลไกของการเปลี่ยนมุมกล้องให้โฟกัสไปยังเป้าหมายที่อยู่ใกล้ และเปลี่ยนการกระทำของผู้เล่นให้สัมพันธ์กับเป้าหมายนั้น กลไกดังกล่าวสามารถทำให้การต่อสู้ด้วยดาบเกิดความแม่นยำในโลกสามมิติ และเป็นการปฏิวัติแนวทางการพัฒนาเกมในช่วงเวลานั้น ตลับเกมของภาคนี้มีการผลิตเป็นสีทองสำหรับเก็บเป็นคอลเล็กชั่นพิเศษเหมือนเช่นเครื่องเกมรุ่นก่อนๆ เกมภาคนี้ได้รับการจัดทำใหม่อีกครั้งบนเกมคิวบ์ใน พ.ศ. 2545 (ค.ศ. 2002) ซึ่งบรรจุควบคู่ไปกับการสั่งจองล่วงหน้าของเกมภาค เดอะวินด์เวกเกอร์ (The Wind Waker)  ในสหรัฐอเมริกา แคนาดา และญี่ปุ่น ส่วนในยุโรปได้ภาคนี้แถมฟรีไปกับเดอะวินด์เวกเกอร์เมื่อซื้อเลย ยกเว้นเวอร์ชันลดราคาของ Player's Choice เกมที่จัดทำใหม่นี้มีการเพิ่มเกมส่วนขยายพิเศษบนเครื่องนินเท็นโด 64ดีดี ที่ไม่เคยวางจำหน่าย ในชื่อ อุระ เซลดา (Ura Zelda)  ในญี่ปุ่นหรือ ออคารินาออฟไทม์ มาสเตอร์เควสต์ (Ocarina of Time Master Quest)  ในอเมริกาเหนือ นอกจากนั้นก็ยังเป็นส่วนหนึ่งของ คอลเล็กเตอร์ส อีดิชัน (Collector's Edition)  บนเครื่องเดียวกันซึ่งวางจำหน่ายในปีถัดไป และสามารถเล่นได้บน Virtual Console ของเครื่องวีอีกด้วย
แปะก๊วย
แปะก๊วย (；, ) เป็นพืชสมุนไพรที่มีต้นกำเนิดจากทางตะวันออกของประเทศจีน (แถบภูเขาด้านตะวันตกของนครเซี่ยงไฮ้) ที่มีการแยกต้นเป็นเพศผู้ และเพศเมีย ใบมีลักษณะคล้ายใบพัด แยกออกเป็น 2 กลีบพบว่ามีการนำเข้าไปปลูกในประเทศญี่ปุ่น พร้อมกับการเผยแผ่ศาสนาพุทธนิกายเซน เมื่อประมาณ ช่วงราวค.ศ. 1300 หรือสมัยคามากุระมีลักษณะพิเศษคือจะผลัดใบไม่พร้อมกันทุกต้น แต่เมื่อผลัดใบ ใบจะเปลี่ยนเป็นสีเหลืองแล้วร่วงหล่นทั้งต้นภายในไม่กี่วัน
เก๋ากี่
เก๋ากี่ หรือ เก๋ากี้, เก๋ากี๋, เก๋าคี่ (ชื่อทางการค้า: โกจิเบอรี่; Wolfberry) เป็นชื่อทั่วไปที่ใช้เรียกผลไม้ซึ่งมีสปีชีส์ที่ใกล้เคียงกันสองชนิด คือ Lycium barbarum และ L. chinense
การเลือกตั้งสมาชิกสภาแห่งชาติเกาหลีเหนือ พ.ศ. 2500
การเลือกตั้งสมาชิกสภาแห่งชาติ เกิดขึ้นที่ประเทศเกาหลีเหนือ เมื่อวันที่ 27 สิงหาคม พ.ศ. 2500 ผลปรากฏว่า พรรคแรงงานแห่งเกาหลี ได้รับชัยชนะด้วยจำนวน 178 ที่นั่ง
เยส มิวสิก
เยส มิวสิก (Yes Music) เป็นชื่อเรียกของธุรกิจเพลงส่วนกลางในเครือบริษัท อาร์เอส จำกัด (มหาชน) โดยเคยเป็นหนึ่งในค่ายย่อยที่แยกตัวออกมาในช่วงที่มีการปรับโครงสร้างธุรกิจเพลงในช่วงปี 2555-2556 แต่ต่อมาค่ายย่อยอื่นหลายๆ ค่ายได้ทยอยลดสถานะและยุบรวมเข้าด้วยกัน จึงได้มีการเปลี่ยนแปลงนโยบายให้ชื่อ อาร์เอส มิวสิก เป็นชื่อกลางสำหรับหน่วยธุรกิจ และปัจจุบันก็ได้เปลี่ยนรูปแบบกลับมาเป็นค่ายเพลงหลักส่วนกลางตามเดิม
รถแทรกเตอร์
รถแทรกเตอร์ (tractor) เป็นยานพาหนะวิศวกรรมออกแบบมาเพื่อออกแรงฉุดลาก (หรือทอร์ก) โดยเฉพาะ ที่ความเร็วต่ำ มีจุดประสงค์เพื่อลากรถลากหรือเครื่องยนต์ที่ใช้ในการเกษตรหรือการก่อสร้าง โดยทั่วไป คำดังกล่าวใช้อธิบายยานพาหนะในไร่นาที่ช่วยผลิตพลังงานกลและออกแรงดึงโดยใช้เครื่องยนต์เพื่อทำการเกษตร โดยเฉพาะการไถนา ซึ่งทำมาแต่เดิม แต่ปัจจุบันใช้ได้กับงานที่หลากหลายมากขึ้น เครื่องมือการเกษตรอาจพ่วงอยู่ข้างหลังหรือผูกติดกับรถแทรกเตอร์ และรถแทรกเตอร์จะผลิตแรงถ้าอุปกรณ์เหล่านั้นทำงานด้วยเครื่องยนต์เหมือนกัน
คำว่า แทรกเตอร์ มาจากคำนามภาษาละตินที่แสดงความเป็นผู้กระทำว่า trahere หมายถึง "การดึง" การใช้คำนี้ครั้งแรกที่มีการบันทึกไว้มีความหมายว่า "เครื่องยนต์หรือยานพาหนะสำหรับลากเกวียนหรือคันไถ" ปรากฏในปี ค.ศ. 1901 แทนที่คำว่า "เครื่องยนต์หัวลาก" (traction engine) ที่เคยใช้ก่อนหน้านั้น (ค.ศ. 1859)
ประเทศสโลวีเนียในโอลิมปิกฤดูหนาว 2022
ประเทศสโลวีเนีย จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติสโลวีเนียเป็นตัวแทนประเทศสโลวีเนียในการส่งนักกีฬาเข้าร่วมแข่งขันทั้งหมดจำนวน 4 คน ใน 2 ชนิดกีฬา
สกีลงเขา
ผลการแข่งขันดังนี้ :
สกีข้ามทุ่ง
ผลการแข่งขันดังนี้ :
การขนส่งในประเทศฮังการี
ถนน
ประเทศฮังการี มีถนนรวมกันความยาว 159,568 กิโลเมตร โดยที่ 70,050 กิโลเมตร เป็นถนนลาดยาง (รวมทางด่วานความยาว 1,481 กิโลเมตร (ข้อมูลปี ค.ศ. 2016) และ 89,518 กิโลเมตร เป็นถนนไม่ลาดยาง
ถนนฮังการจัดรูปแบบตามด้านล่างนี้:
สถานีรถไฟโทโยฮาชิ
สถานีรถไฟโทโยฮาชิ เป็นสถานีรถไฟในเมืองโทโยฮาชิ จังหวัดไอชิ เป็นหนึ่งในสถานีของรถไฟความเร็วสูงโทไกโด ชิงกันเซ็ง และเป็นสถานีที่สามารถเปลี่ยนรถไฟเพื่อไปยังนครนาโงยะได้ ดำเนินงานโดยบริษัทรถไฟญี่ปุ่นตอนกลางและบริษัทรถไฟเมเต็ตสึ
กีฬาสกีปีนเขาในโอลิมปิกเยาวชนฤดูหนาว 2020 – ประเภทสปรินท์บุคคลหญิง
กีฬาสกีปีนเขาในโอลิมปิกเยาวชนฤดูหนาว 2020 ประเภทสปรินท์บุคคลหญิง เป็นการแข่งขันกีฬาสกีปีนเขาที่จัดขึ้นในเมืองโลซาน, ประเทศสวิตเซอร์แลนด์ กำหนดแข่งขันระหว่างวันที่ 13 มกราคม ค.ศ.2020 โดยได้จัดขึ้นที่ Villars Winter Park ซึ่งการแข่งขันกีฬาสกีปีนเขาครั้งนี้มีนักกีฬาเข้าร่วมแข่งขัน 23 คน จาก 14 ประเทศ
การขนส่งในประเทศฮังการี
ทางด่วนและถนนรถยนต์
M1 | M3 | M4 | M5 | M6 | M7 | M8 | M15 | M19 | M30 | M31 | M35 | M43 | M60 ทางรถยนต์ (autóút: เอาโต อูต) ในฮังกามีอยู่ดั้งนี้
กีฬาสกีปีนเขาในโอลิมปิกเยาวชนฤดูหนาว 2020 – ประเภทสปรินท์บุคคลหญิง
ผู้ที่ได้รับรางวัลชนะเลิศเหรียญทองคือ Maria Costa Díez นักกีฬาจากประเทศสเปน
การขนส่งในประเทศฮังการี
การเดินทางด้วยรถบัส
การขนส่งรถประจำทางระหว่างเทศมลฑล มีบริษัทโวลัน (Volán) ให้บริการทั่วประเทศ โวลันคือบริษัทรถบัส 24 แห่งที่ก่อตั้งขึ้นในปี ค.ศ. 1970 และตั้งชื่อตามภูมิภาคที่ให้บริการ โวลันให้บริการขนส่งท้องถิ่นในเมืองที่ไม่มีบริษัทขนส่งสาธารณะของตัวเอง (ทุกเมืองยกเว้นบูดาเปสต์, มิสโคลก์, เปช, กอโปชวาร์ และ แดแบร็ตแซน) และให้บริการรถบัสในเมืองที่บริษัทท้องถิ่นให้บริการรถรางและรถโทรลีย์บัสเท่านั้น (เมืองแซแก็ด) ในช่วงต้นปี ค.ศ. 2015 บริษัท 24 แห่งได้รับการจัดตั้งเป็น บริษัทระดับภูมิภาค 7 แห่ง
ทางรถไฟ
หมายเหตุ: ฮังการีและออสเตรียร่วมกันบริหารจัดการทางรถไฟมาตรฐานข้ามพรมแดนระหว่างเยอร์-โชโปรน-เอเบนเฟิร์ต (Győr–Sopron–Ebenfurt (GySEV/ROeEE)) ระยะทางประมาณ 101 กม. ในฮังการีและ 65 กม. ในออสเตรีย
ในบูดาเปสต์มีสถานีรถไฟ (Pályaudvar: ปายออุดวอร์) หลัก 3 แห่ง ได้แก่ สถานีรถไฟตะวันออก (Keleti) สถานีรถไฟตะวันตก (Nyugati) และสถานีรถไฟใต้ (Déli) โดยมีสถานีนอกเมืองอื่น ๆ เช่น สถานีรถไฟแคแล็นเฟิลด์ (Kelenföld) จากสถานีรถไฟสามแห่ง สถานีรถไฟใต้มีความทันสมัยที่สุด แต่สถานีรถไฟตะวันออกและตะวันตก มีการตกแต่งและสถาปัตยกรรมที่น่าสนใจกว่า
สถานีรถไฟที่สำคัญอื่น ๆ ทั่วประเทศ ได้แก่ สถานีรถไฟเมืองโซลโน็ก (Szolnok) (จุดตัดรถไฟที่สำคัญที่สุดนอกบูดาเปสต์) สถานีรถไฟทิสซอ (Tiszai) ในเมืองมิชโกลซ์ (Miskolc) และสถานีรถไฟเปช (Pécs), สถานีรถไฟเจอร์ (Győr), สถานีรถไฟแดแบร็ตแซน (Debrecen), สถานีรถไฟแซแก็ด (Szeged) และ สถานีรถไฟเซแก็ชแฟเฮร์วาร์ (Székesfehérvár) โดยเมืองเดียวที่มีระบบรถไฟใต้ดินคือบูดาเปสต์ โดยในบูดาเปสต์ยังมีบริการรถไฟชานเมืองและรอบ ๆ เมือง ซึ่งดำเนินการภายใต้ชื่อ รถไฟเฮฟ (HÉV)
สนามบิน
ในฮังการีมีสนามบิน 43-45 แห่งรวมถึงสนามบินขนาดเล็กที่ไม่ได้ลาดยางด้วย โดยสนามบินนานาชาติ 5 แห่ง ได้แก่ ท่าอากาศยานนานาชาติลิสต์ แฟแร็นซ์ (Budapest-Liszt Ferenc), ท่าอากาศยานนานาชาติแดแบร็ตแซน (Debrecen Airport), ท่าอากาศยานเฮวีซ-บอลอโตน (Hévíz – Balaton International Airport) (ก่อนหน้านี้คือ ชาร์แมลเล็ค Sármellék หรือที่เรียกว่า FlyBalaton เนื่องจากอยู่ใกล้กับทะเลสาบบอลอโตน  ซึ่งเป็นสถานที่ท่องเที่ยวอันดับหนึ่งของฮังการี) ท่าอากาศยานนานาชาติเยอร์-เปร์ (Győr-Pér และ ท่าอากาศยานนานาชาติเปช-โปกาญ (Pécs-Pogány) (ตั้งแต่ ค.ศ. 2015 ไม่มีการให้บริการเที่ยวบินผู้โดยสารปกติจาก Győr-Pér และ ท่าอากาศยานนานาชาติเปช-โปกาญ (Pécs-Pogány) โดยสายการบินประจำชาติฮังการี สายการบินฮังการีมอเล็ฟ (Malév Hungarian Airlines) หยุดให้บริการในปี ค.ศ. 2012
27 แห่ง
สนามบินนานาชาติ
สนามบินที่นานาชาติ 5 สนามบินในฮังการี จากใหญ่ที่สุด ไปน้อยที่สุด:
สนามจอดเฮลิคอปเตอร์
ประเทศฮังการีมีสนามจอดเฮลิคอปเตอร์อยู่ 5 สนาม
ทางน้ำ
ประเทศฮังการีมีแม่น้ำระยะทาง 1,373 กิโลเมตร ที่สามารถเดินเรือได้
ท่าเรือ
ท่าเรือที่สำคัญที่สุด คือ กรุงบูดาเปสต์ (Budapest) เมืองที่สำคัญรองลงมา คือ เมืองดูนออูยวาโรช (Dunaújváros) และ เมืองบอยอ (Baja)
ท่าเรือแม่น้ำดานูบ:
ท่าเรือแม่น้ำทิสซอ:
บริษัทที่ให้บริการขนส่งสาธารณะในประเทศฮังการี
ส่วนในเมืองอื่น ๆ การบริการรถสาธารณะระหว่างเมืองที่ไม่ใช่รถไฟ จะมีแต่รถบัสเท่านั้น ซึ่งทั้งหมดเป็นของบริษัทโวลันบุส Volánbusz
เมโทร/รถไฟใต้ดิน
เมโทรบูดาเปสต์ (Budapest Metro) คือ รถไฟใต้ดินในกรุงบูดาเปสต์ รถไฟใต้ดินสาย 1 ซึ่งเปิดใน ค.ศ. 1896 เป็นรถไฟใต้ดินที่เก่าแก่ที่สุดในภาคพื้นทวีปยุโรป, รถไฟใต้ดินสาย 2 เปิดในปี ค.ศ. 1970, รถไฟใต้ดินสาย 3 เปิดในปี ค.ศ. 1976 และ รถไฟใต้ดินสาย 4 เปิดในปี ค.ศ. 2014
รถราง/รถแทร็ม (Tram)
รถราง รถแทร็ม หรือ วิลลอโมช ในเมืองแบบดั้งเดิมที่พลุกพล่านที่สุดในโลกอยู่ในกรุงบูดาเปสต์ เป็นรถรางสาย 4/6 ในบูดาเปสต์ โดยรถรางยาว 50 เมตรจะวิ่งในช่วงเวลา 120 ถึง 180 วินาที ในช่วงเวลาเร่งด่วนและในรถรางมักจะเต็มไปด้วยผู้คน ส่วนหนึ่งของเส้นทางนี้เป็นเส้นทางเดียวกับที่รถรางไฟฟ้าเปิดให้บริการเป็นครั้งแรกบนโลกในปี ค.ศ. 1887 โดยตั้งแต่ปี 2000 เป็นต้นมา เครือข่ายรถรางของบูดาเปสต์ได้รับการปรับปรุงโดยการสั่งซื้อรถรางใหม่ (Combino Supra และ CAF Urbos 3) รวมถึงการขยายเส้นทางแทร็มบางสาย (เช่นสาย 1 ไปยังสถานีรถไฟแคแล็นเฟิลด์ (Kelenföld))
มืองที่มีแทร็มในประเทศฮังการี
โทรลีย์บัส (Trolleybus)
โทรลีย์บัส คือ รถรางใช้ไฟฟ้าที่มีหน้าตาเหมือนรถบัส มีสายไฟต่ออยู่ข้างบน โทรลีย์บัสพบได้ใน 3 เมือง คือ กรุงบูดาเปสต์ (Budapest), เมืองแดแบร็ตแซน (Debrecen) และ เมืองแซแก็ด (Szeged)
พระราชวรวงศ์เธอ พระองค์เจ้าวรวุฒิอาภรณ์
เรือโท พระราชวรวงศ์เธอ พระองค์เจ้าวรวุฒิอาภรณ์ราชกุมาร (23 เมษายน พ.ศ. 2416 — 26 ธันวาคม พ.ศ. 2485) เป็นพระโอรสอันดับที่ 15 ในกรมพระราชวังบวรวิไชยชาญ เป็นต้นราชสกุล วรวุฒิ ณ อยุธยา
ฝน
ฝน เป็นการตกของน้ำจากฟ้าแบบหนึ่ง นอกจากฝนแล้ว น้ำยังตกในรูปหิมะ เกล็ดน้ำแข็ง ลูกเห็บ น้ำค้าง ฝนอยู่ในรูปหยดน้ำซึ่งตกมายังพื้นผิวโลกจากเมฆ ฝนบางส่วนระเหยเป็นไอก่อนตกลงถึงผิวโลก ฝนชนิดนี้เรียกว่า "virga"
พระราชวรวงศ์เธอ พระองค์เจ้าวรวุฒิอาภรณ์
พระประวัติ
พระราชวรวงศ์เธอ พระองค์เจ้าวรวุฒิอาภรณ์ราชกุมาร เป็นพระราชโอรสลำดับที่ 15 ในกรมพระราชวังบวรวิไชยชาญ ประสูติแต่จอมมารดาป้อม (ธิดาพระยาพระราม (แสง) และท่านปุก) เมื่อวันพุธที่ 23 เมษายน พ.ศ. 2416 ทรงศึกษาที่โรงเรียนพระตำหนักสวนกุหลาบ
ฝน
ฝนที่ตกเป็นส่วนสำคัญหนึ่งของวัฏจักรของน้ำ ซึ่งน้ำจากผิวน้ำในมหาสมุทรระเหยกลายเป็นไอ ควบแน่นเป็นละอองน้ำในอากาศ ซึ่งรวมตัวกันเป็นเมฆ และในที่สุดตกเป็นฝน ไหลลงแม่น้ำ ลำคลอง ไปทะเล มหาสมุทร
พระราชวรวงศ์เธอ พระองค์เจ้าวรวุฒิอาภรณ์
พระประวัติ
พระองค์ได้เสกสมรสกับหม่อมราชวงศ์หญิงพร้อม วรวุฒิ ราชสกุลเดิม ฉัตรกุล
ฝน
ปริมาณน้ำฝนนั้นวัดโดยใช้มาตรวัดน้ำฝน โดยวัดความลึกของน้ำที่ตกสะสมบนพื้นผิวเรียบ สามารถวัดได้ละเอียดถึง 0.25 มิลลิเมตร บางครั้งใช้หน่วย ลิตรต่อตารางเมตร (1 L/m² = 1 mm)
พระราชวรวงศ์เธอ พระองค์เจ้าวรวุฒิอาภรณ์
พระประวัติ
เมื่อวันที่ 9 กรกฎาคม พ.ศ. 2429 ได้ผนวชเป็นสามเณร ณ พระอุโบสถวัดพระศรีรัตนศาสดาราม โดยมีพระเจ้าบรมวงศ์เธอ กรมพระปวเรศวริยาลงกรณ์ เป็นพระอุปัชฌาย์ พระราชพงษ์ปฏิพัทธ (หม่อมราชวงศ์ล้น ญาณวโร) เป็นพระศีลาจารย์
ฝน
ฝนเม็ดเล็กจะมีรูปเกือบเป็นทรงกลม ส่วนเม็ดฝนที่ใหญ่ขึ้นจะมีรูปร่างที่ค่อนข้างแบนคล้ายแฮมเบอร์เกอร์ ส่วนเม็ดที่ใหญ่มาก ๆ นั้นจะมีรูปร่างคล้ายร่มชูชีพ เม็ดฝนเฉลี่ยมีเส้นผ่านศูนย์กลางประมาณ 1 ถึง 2 มิลลิเมตร เม็ดฝนใหญ่ที่สุดที่ตกลงถึงผิวโลก ตกที่ประเทศบราซิล และหมู่เกาะมาร์แชลล์ ใน ค.ศ. 2004 โดยมีขนาดใหญ่ถึง 10 มิลลิเมตร เม็ดฝนมีขนาดใหญ่เนื่องจากละอองน้ำในอากาศมีขนาดใหญ่ หรือเกิดการรวมตัวกันของเม็ดฝนหลายเม็ด จากความหนาแน่นฝนที่ตกลงมา
ปกติฝนมีค่า pH ต่ำกว่า 6 เล็กน้อย เพราะรับคาร์บอนไดออกไซด์ในบรรยากาศเข้ามาซึ่งเกิดเป็นกรดคาร์บอนิก ในพื้นที่ทะเลทราย ฝุ่นในอากาศมีปริมาณแคลเซียมคาร์บอเนตสูง ซึ่งส่งผลต่อต้านความเป็นกรด ทำให้ฝนนั้นมีค่าเป็นกลางหรือเบส ฝนที่ค่า pH ต่ำกว่า 5.6 ถือเป็น ฝนกรด
พระราชวรวงศ์เธอ พระองค์เจ้าวรวุฒิอาภรณ์
พระประวัติ
ต่อมาเมื่อปี พ.ศ. 2466 พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ พระราชทานยศเป็นนายเรือโท ให้รับราชการในกองประวัติศาสตร์ กระทรวงทหารเรือ จนกระทั่งเกษียณอายุราชการในปี พ.ศ. 2471
ฝน
วัฒนธรรมกับฝน
สังคมมนุษย์พัฒนาเครื่องมือที่เกี่ยวข้องกับฝนหลายอย่าง เช่น ร่ม เสื้อกันฝน ที่เก็บน้ำฝน ฯลฯ ปัจจุบันการเก็บน้ำฝนเพื่อบริโภคไม่เป็นที่นิยม เนื่องจากมีสิ่งสกปรกมากมาย อยู่ในอากาศ ทำให้น้ำฝนนั้นมีฝุ่นละอองต่าง ๆ ด้วย
พระราชวรวงศ์เธอ พระองค์เจ้าวรวุฒิอาภรณ์
พระประวัติ
พระราชวรวงศ์เธอ พระองค์เจ้าวรวุฒิอาภรณ์ ประชวรด้วยพระโรคอัมพาต ตั้งแต่วันที่ 10 พฤศจิกายน พ.ศ. 2485 พระอาการกำเริบมากขึ้นจนสิ้นพระชนม์เมื่อวันที่ 26 ธันวาคม พ.ศ. 2485 ที่วังตรอกโรงไหม (ปัจจุบันคือ โรงเรียนข่าวทหารบก) สิริพระชันษา 69 ปี
ฝน
ผลกระทบต่อเกษตรกรรม
ฝนเป็นปัจจัยส่งผลต่อเกษตรกรรมมากทั้งด้านบวกและลบ ฝนตกมากเกินไปอาจทำให้เกิดน้ำท่วมและส่งผลให้พืชบางชนิดล้มตายจากการเน่าเปื่อยอันเกิดจากเชื้อราได้  นอกจากนี้ หากฝนไม่ตกตามฤดูกาลและเกิดภัยแล้งตามธรรมชาติยังสามารถทำลายพืชผลการเกษตรได้ด้วย
มณฑลกุ้ยโจว
มณฑลกุ้ยโจว หรือเดิมไทยเรียกว่า กุยจิว เป็นมณฑลหนึ่งที่ไม่มีทางออกสู่ทะเล ตั้งอยู่ทางตะวันตกเฉียงใต้ของสาธารณรัฐประชาชนจีน เมืองหลวงและเมืองใหญ่สุดของมณฑลคือ กุ้ยหยาง ตั้งอยู่ตอนกลางของมณฑล มณฑลกุ้ยโจวติดต่อกับเขตปกครองตนเองกว่างซีทางทิศใต้ ติดมณฑลยูนนานทางทิศตะวันตก ติดมณฑลเสฉวนทางทิศตะวันตกเฉียงเหนือ ติดเทศบาลนครฉงชิ่งทางทิศเหนือ และมณฑลหูหนานทางทิศตะวันออก ประชากรของมณฑลมีประมาณ 34 ล้านคน เป็นมณฑลที่มีประชากรมากเป็นอันดับที่ 19 ของประเทศจีน
พื้นที่ของมณฑลกุ้ยโจวเดิมเป็นที่ตั้งของอาณาจักรเตียน โดยต่อมาอาณาจักรเตียนได้ถูกผนวกเข้ากับแผ่นดินราชวงศ์ฮั่นเมื่อ 106 ปีก่อนคริสตกาล มณฑลกุ้ยโจวได้ก่อตั้งขึ้นอย่างเป็นทางการเมื่อปี ค.ศ. 1413 ในสมัยราชวงศ์หมิง หลังจากการโค่นล้มราชวงศ์ชิงในปี ค.ศ. 1911 และมาตามด้วยการเกิดสงครามกลางเมืองจีน พรรคคอมมิวนิสต์แห่งประเทศจีนได้เข้าลี้ภัยในมณฑลกุ้ยโจวระหว่างการเดินทัพทางไกลในช่วงปี ค.ศ. 1934 และ 1935 และหลังจากการก่อตั้งสาธารณรัฐประชาชนจีน เหมา เจ๋อตงได้ส่งเสริมการย้ายอุตสาหกรรมหนักเข้ามายังมณฑลภายในประเทศดังเช่นมณฑลกุ้ยโจว เพื่อป้องกันการโจมตีจากโซเวียตและอเมริกา
เมื่อเทียบกับมณฑลอื่น ๆ ในประเทศจีน มณฑลกุ้ยโจวไม่ได้รับประโยชน์มากนักจากการปฏิรูปเศรษฐกิจจีน มณฑลกุ้ยโจวอุดมไปด้วยทรัพยากรทางธรรมชาติและทางวัฒนธรรม อุตสาหกรรมที่เป็นส่วนสำคัญของเศรษฐกิจในมณฑล ได้แก่ อุตสาหกรรมป่าไม้ อุตสาหกรรมพลังงาน และการทำเหมืองแร่ แต่ถึงกระนั้น มณฑลกุ้ยโจวก็ยังถือว่าเป็นมณฑลที่ค่อนข้างยากจนและเศรษฐกิจยังไม่พัฒนา โดยมีจีดีพีต่อหัวต่ำเป็นอันดับสามในประเทศจีน นำหน้าเพียงมณฑลกานซู และมณฑลยูนนานที่ตั้งอยู่ติดกัน อย่างไรก็ตาม มณฑลกุ้ยโจวนั้นเป็นหนึ่งในมณฑลที่เศรษฐกิจเติบโตเร็วที่สุดในประเทศจีน โดยรัฐบาลจีนกำลังมุ่งพัฒนากุ้ยโจวเพื่อให้เป็นศูนย์กลางด้านข้อมูล (data hub)
มณฑลกุ้ยโจวตั้งอยู่บนส่วนตะวันออกของที่ราบสูงยฺหวินกุ้ย มีลักษณะภูมิประเทศเต็มไปด้วยภูเขา โดยทางตะวันตกและตอนกลางเป็นที่สูง ในด้านประชากรศาสตร์ กุ้ยโจวเป็นหนึ่งในมณฑลที่มีความหลากหลายมากที่สุดในประเทศจีน โดยมีประชากรชนกลุ่มน้อยมากกว่าร้อยละ 37 ของประชากรทั้งหมด ประกอบด้วย ม้ง, ปู้อี, ต้ง, ตูเจีย และ Yi ซึ่งพูดภาษาที่แตกต่างจากภาษาจีน ภาษาหลักที่ใช้พูดในมณฑลกุ้ยโจว คือ ภาษาจีนกลางตะวันตกเฉียงใต้ ซึ่งเป็นภาษาถิ่นหนึ่งของภาษาจีนกลาง
ภูมิประเทศ
ภูมิประเทศเป็นแบบเทือกเขาสูงโดยเฉพาะด้านตะวันตก ส่วนด้านตะวันออกและใต้พื้นที่ค่อนข้างราบ สูงจากระดับน้ำทะเลเฉลี่ย 1,000 เมตร
ภูมิอากาศ
อุณหภูมิเฉลี่ยตลอดปี 14 - 16 องศาเซลเซียส เดือนมกราคม อุณหภูมิต่ำสุดเฉลี่ย 4 - 9 องศา เดือนกรกฎาคมอุณหภูมิเฉลี่ย 20 - 28 องศา
การแบ่งเขตการปกครอง
มณฑลกุ้ยโจวแบ่งเขตการปกครองออกเป็น 9 นครระดับจังหวัด (市) 7 นครระดับอำเภอ (市) 56 อำเภอ (县) 13 เขต (区) และ 11 อำเภอปกครองตนเอง (自治县)
การแพ้นมวัว
การแพ้นมวัว หรือ การแพ้โปรตีนนมวัว เป็นโรคภูมิแพ้อาหารชนิดหนึ่ง ผู้ป่วยจะมีภาวะภูมิแพ้ต่อโปรตีนบางชนิดหรือหลายชนิดที่เป็นส่วนประกอบของนมวัว อาการอาจเป็นอย่างรวดเร็วหรือค่อยเป็นค่อยไปก็ได้ ถ้าเป็นอย่างรวดเร็ว เช่น แอนาฟิแล็กซิส หรือภาวะแพ้รุนแรง จะเป็นอันตรายถึงแก่ชีวิต ต้องรักษาด้วยการให้อะดรีนาลีน ส่วนแบบค่อยเป็นค่อยไปมักพบในเวลาหลายชั่วโมงหรือหลายวันนับตั้งแต่กินนม อาจแสดงอาการเป็นผิวหนังอักเสบ หลอดอาหารอักเสบ ลำไส้ทำงานผิดปกติ เช่นลำไส้ใหญ่และไส้ตรงอักเสบ ก็ได้ ในสหรัฐ กว่า 90% ของการแพ้อาหารเกิดจากอาหาร แปดชนิด โดยที่นมวัวพบเห็นได้มากที่สุด เพราะอาการแพ้ส่วนใหญ่เกิดจากอาหารเพียงไม่กี่ชนิด จึงได้มีข้อกำหนดในการระบุสารก่อภูมิแพ้อย่างเด่นชัด รวมไปทั้งนม บนฉลากอาหารขึ้น   หนึ่งในหน้าที่ของระบบภูมิคุ้มกันคือการป้องกันการติดเชื้อ โดยการรับรู้โปรตีนที่ผิดแปลกไป โดยปกติไม่ควรทำปฏิกิริยากับโปรตีนในอาหารมากเกินไป กรดในกระเพาะอาหารทำให้โปรตีนส่วนใหญ่กลายเปลี่ยนรูปหมายถึงการสูญเสียการจัดองค์ประกอบ 3 มิติและสูญเสียการก่อภูมิแพ้ ความร้อนจากการปรุงอาหารอาจมีผลเช่นเดียวกัน ภูมิคุ้มกันเป็นอีกวิธีหนึ่งในการป้องกันไม่ให้ปฏิกิริยาตอบสนองต่อโปรตีนจากอาหาร
ชายหลังค่อม
"ชายหลังค่อม" เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์  ตีพิมพ์ครั้งแรกใน นิตยสารสแตรนด์ในสหราชอาณาจักรในเดือนกรกฎาคม ค.ศ. 1893 และในนิตยสารฮาเพอส์วีกลีในสหรัฐอเมริกาเมื่อวันที่ 8 กรกฎาคม ค.ศ. 1893 เป็นเรื่องสั้นลำดับที่ 8 จากทั้งหมด 12 เรื่องที่รวบรวมตีพิมพ์ในหนังสือรวมเรื่องสั้น เรื่องสั้นเชอร์ล็อก โฮมส์ ชุด จดหมายเหตุในฉบับที่ตีพิมพ์ในอังกฤษ และเป็นลำดับที่ 7 จากทั้งหมด 11 เรื่องใน เรื่องสั้นเชอร์ล็อก โฮมส์ ชุด จดหมายเหตุ ในฉบับที่ตีพิมพ์ในอเมริกา (เนื่องจากการตัดเรื่อง "ตามพิฆาต" ออกเพราะเนื้อเรื่องมีประเด็น "อื้อฉาว")
ดอยล์จัดอันดับให้ "ชายหลังค่อม" อยู่ในอันดับที่ 15 ในรายการเรื่องสั้นของโฮมส์ 19 เรื่องที่ชื่นชอบ
ประวัติการตีพิมพ์
"ชายหลังค่อม" ตีพิมพ์ครั้งแรกในสหราชอาณาจักรในนิตยสารสแตรนด์เมื่อเดือนกรกฎาคม ค.ศ. 1893 และในสหรัฐอเมริกาในนิตยสารฮาเพอส์วีกลี เมื่อวันที่ 8 กรกฎาคม ค.ศ. 1893 และยังตีพิมพ์ในนิตยสารสแตรนด์ฉบับสหรัฐเมื่อเดือนสิงหาคม ค.ศ. 1893 ในนิตยสารสแตรนด์มีภาพวาดประกอบเนื้อเรื่อง 7 ภาพวาดโดยซิดนีย์ พาเก็ต และ 2 ภาพวาดโดย W. H. Hyde ตีพิมพ์ในนิตยสารฮาเพอส์วีกลี เรื่องสั้นถูกรวมในหนังสือรวมเรื่องสั้น เรื่องสั้นเชอร์ล็อก โฮมส์ ชุด จดหมายเหตุ ซีงตีพิมพ์ในเดือนธันวาคม ค.ศ. 1893 ในสหราชอาณาจักร และเดือนกุมภาพันธ์ ค.ศ. 1894 ในสหรัฐอเมริกา
พระราชวังช็องบอร์
พระราชวังช็องบอร์ (Château de Chambord) เป็นวังที่ตั้งอยู่ที่บนฝั่งแม่น้ำลัวร์ในช็องบอร์ในจังหวัดลัวเรแชร์ ประเทศฝรั่งเศส พระราชวังช็องบอร์เป็นวังที่เป็นที่รู้จักกันดีที่สุดวังหนึ่งในโลกจากลักษณะสถาปัตยกรรมฟื้นฟูศิลปวิทยาที่เป็นเอกลักษณ์ของสิ่งก่อสร้างที่มีลักษณะผสานระหว่างการก่อสร้างแบบยุคกลางของฝรั่งเศสกับสถาปัตยกรรมคลาสสิกของอิตาลี
ช็องบอร์เป็นพระราชวังที่ใหญ่ที่สุดในบรรดาวังต่าง ๆ ในลุ่มแม่น้ำลัวร์ แต่เดิมเป็นเพียงตำหนักล่าสัตว์ของพระเจ้าฟร็องซัว ผู้ทรงมีที่ประทับอยู่ที่พระราชวังบลัวและพระราชวังอ็องบวซ กล่าวกันว่าช็องบอร์เดิมออกแบบโดยโดเมนีโก ดา กอร์โตนา ผู้ที่มีจำลองไม้ที่มีอายุยืนพอที่จะให้อ็องเดร เฟลีเบียงวาดในคริสต์ศตวรรษที่ 16 แต่นักเขียนบางท่านกล่าวว่าผู้มีส่วนสำคัญในการออกแบบคือสถาปนิกยุคฟื้นฟูศิลปวิทยาชาวฝรั่งเศสฟีลีแบร์ เดอลอร์ม ในระยะยี่สิบปีของการก่อสร้างระหว่างปี ค.ศ. 1519 และ ค.ศ. 1547 โครงสร้างช็องบอร์ก็เปลี่ยนไปจากที่ออกแบบไว้เป็นอันมาก โดยมี Pierre Nepveu เป็นผู้ควบคุมดูแลการก่อสร้าง ในปี ค.ศ. 1913 มาร์แซล แรมงเสนอว่า เลโอนาร์โด ดา วินชี ผู้เป็นแขกของพระเจ้าฟร็องซัวที่ Clos Lucé ไม่ไกลจากอ็องบวซเป็นผู้มีส่วนในการออกแบบ ที่สะท้อนให้เห็นในแผนสำหรับวังโรโมรองแตงที่ดา วินชีเตรียมสำหรับพระราชมารดาของพระเจ้าฟร็องซัว และความสนใจในการออกแบบลักษณะการก่อสร้างแบบช็องบอร์ และบันไดกลางที่เป็นบันไดเวียนสองวงซ้อน แต่ข้อเสนอนี้ก็ยังไม่เป็นที่เห็นพ้องกันโดยทั่วไป เมื่อสร้างใกล้เสร็จ พระเจ้าฟร็องซัวก็ทรงเป็นเจ้าภาพจัดงานเพื่อแสดงความโอ่อ่าของพระราชวัง ต่อคู่อริเก่าสมเด็จพระจักรพรรดิคาร์ลที่ 5 แห่งโรมันอันศักดิ์สิทธิ์
รักฉันอย่าคิดถึงฉัน
รักฉันอย่าคิดถึงฉัน (I MISS U) เป็นภาพยนตร์ไทยแนวรักโรแมนติคสยองขวัญ ซึ่งมีกำหนดจัดฉายในวันที่ 31 พฤษภาคม พ.ศ. 2555 กำกับโดย มณฑล อารยางกูร นำแสดงโดย เจษฎาภรณ์ ผลดี, อภิญญา สกุลเจริญสุข และ ณัฐฐาวีรนุช ทองมี ซึ่งเป็นเรื่องราวว่าด้วยความรักของชายหญิงสองคนที่คิดถึงต่อกันแม้ว่าฝ่ายหญิงจะตายจากไปแล้วก็ตาม
ภาพยนตร์ชุดนี้มีฉากจบ 3 แบบ โดยทางผู้กำกับภาพยนตร์ได้เปิดเผยว่าต้องการนำเสนอบทสรุปของตัวละครที่แตกต่างกันออกไปโดยสอดคล้องกับชีวิตจริงของแต่ละผู้คน
ภาพยนตร์ทำรายได้ 42,772,719 บาท
เนื้อเรื่องย่อ
เป็นเรื่องราวของแพทย์สาวคนหนึ่งที่มีชื่อว่า บี (รับบทโดย อภิญญา สกุลเจริญสุข) ซึ่งได้เข้ามาทำงานในแผนกศัลยกรรมของโรงพยาบาล และมีหมอธนาเป็นที่ปรึกษา (รับบทโดย เจษฎาภรณ์ ผลดี) นั่นได้ทำให้หมอบีได้รู้ว่า มีเรื่องราวความรักความผูกพันอันลึกซึ้งของหมอธนา กับ หมอนก (รับบทโดย ณัฐฐาวีรนุช ทองมี) ซึ่งต่อมาได้กลับกลายเป็นความเศร้า เมื่อเกิดอุบัติเหตุทางรถยนต์ ที่คร่าชีวิตหมอนก ซึ่งเป็นช่วงที่ทั้งคู่เตรียมจะแต่งงานกัน ในขณะที่หมอธนายังคงนึกถึงความสุขในความทรงจำเก่า ๆ อยู่เสมอมา
การสร้าง
ภาพยนตร์ชุดนี้ได้นำเสนอเรื่องราวความรักสามเส้า โดยได้แรงดลบันดาลใจมาจากเรื่องราวความรักของชายหญิงคู่หนึ่งที่กำลังจะแต่งงานกัน แต่เกิดอุบัติเหตุทางรถยนต์ส่งผลให้ฝ่ายหญิงเสียชีวิตก่อนถึงวันแต่งงาน อันเป็นผลงานการกำกับของ มณฑล อารยางกูร และ เจษฎาภรณ์ ผลดี ซึ่งรับบทเป็นหมอธนา ได้ขอผู้กำกับออกทำเวิร์คช็อป เพื่อศึกษาถึงบุคลิกของครูแพทย์ ตลอดจนการใช้เครื่องมือแพทย์ของจริงด้วยตนเอง ส่วน อภิญญา สกุลเจริญสุข รับบทเป็นหมอบี ซึ่งเป็นตัวละครที่มีความซับซ้อนคนหนึ่งของเรื่อง ก็ได้ทำเวิร์คช็อปเพื่อศึกษาบทของแพทย์ รวมทั้งศึกษาถึงการเข้าห้องผ่าตัดนี้เช่นกัน เดิมภาพยนตร์ชุดนี้มีกำหนดจัดฉายในวันที่ 21 มิถุนายน พ.ศ. 2555 ก่อนที่จะเลื่อนมาเป็นวันที่ 31 พฤษภาคม ของปีเดียวกันนี้
การตอบรับ
รักฉันอย่าคิดถึงฉัน จัดเป็นภาพยนตร์ที่ได้รับการตอบรับในเกณฑ์ที่ดี โดยภายหลังจากการจัดฉายรอบปฐมทัศน์แล้ว ได้มีการจัดฉายในอีก 5 ประเทศ ซึ่งได้แก่ ไต้หวัน, อินโดนีเซีย, สิงคโปร์, มาเลเซีย และ ฟิลิปินส์ นอกจากนี้ ภาพยนตร์ชุดนี้ยังจัดฉายรอบพิเศษเพื่อนำรายได้มอบแก่มูลนิธิช่วยคนตาบอดแห่งประเทศไทย ในพระบรมราชินูปถัมภ์ ในวันที่ 27 กรกฎาคม พ.ศ. 2555 ได้มีการเปิดตัวที่ไต้หวัน โดยใช้ชื่อเรื่องว่า ซือเลี่ยนเหริน (屍戀人) ซึ่งหมายถึง ศพที่รัก ส่วนทางฮ่องกงได้เปิดตัวภาพยนตร์ชุดนี้ในวันที่ 6 กันยายน โดยใช้ชื่อ ซือกู่เว่ยหวัง (屍骨未亡) ซึ่งหมายถึง โครงกระดูกที่รอดชีวิต ซึ่งล้วนแล้วเป็นชื่อที่ได้รับการกล่าวว่าเป็นชื่อเรื่องที่น่ากลัว อย่างไรก็ตาม สตรีวัยรุ่นชาวจีนต่างให้ความเห็นว่าชื่อภาษาอังกฤษเดิมอย่าง I MISS U มีความสอดคล้องกับเนื้อเรื่องมากกว่า ซึ่งให้ความรู้สึกที่อบอุ่นและโรแมนติกมากกว่า
ค่อม ชวนชื่น
ค่อม ชวนชื่น เป็นชื่อในวงการแสดงของ อาคม ปรีดากุล (5 มกราคม พ.ศ. 2501 – 30 เมษายน พ.ศ. 2564) เป็นนักแสดงตลกชาวไทย เริ่มเป็นที่รู้จักจากการเล่นตลกคาเฟ่ในคณะชวนชื่น และต่อมาได้แสดงภาพยนตร์ เช่น 7 ประจัญบาน และ แสบสนิท ศิษย์ส่ายหน้า เป็นต้น มักมีเอกลักษณ์เฉพาะตัวคือการสบถคำด่า
ประวัติและครอบครัว
อาคม ปรีดากุล เกิดเมื่อวันที่ 5 มกราคม พ.ศ. 2501 ที่ตำบลสวนกล้วย อำเภอบ้านโป่ง จังหวัดราชบุรี เป็นบุตรนายวิทย์ ปรีดากุล บิดาเป็นลิเกและเป็นพี่ชายของนายชนะปรีดากุล (พ่อของ ยุ้ย ญาติเยอะ) อาคมเป็นนักแสดงตลกชาวไทย อดีตเคยเล่นลิเกในคณะพงศ์ศักดิ์ สวนศรี และเป็นอดีตสมาชิกตลกคณะชวนชื่น วงการบันเทิงมักจะเรียกติดปากว่า "น้าเหยิน" ทั้งนี้ อาคมจบการศึกษาเพียงชั้นประถมศึกษาปีที่ 1 โดยไม่รู้หนังสือเลย แต่เขากลับเป็นคนที่มีความสามารถพิเศษเรื่องการจำบทได้อย่างแม่นยำ จากนั้นเขาประกอบอาชีพนักแสดงตลก
อาคม สมรสกับประภาศรี ปรีดากุล (ชื่อเล่น : เอ๋)​ เมื่อปลายปี พ.ศ. 2528 มีบุตร-ธิดา 3 คน คือ
สุขภาพและการเสียชีวิต
เขาได้รับการวินิจฉัยเป็นโรคเบาหวาน ความดันโลหิตสูงและโรคหลอดเลือดสมอง
เมื่อวันที่ 12 เมษายน พ.ศ. 2564 เขาตรวจพบว่าติดเชื้อไวรัสโคโรนา 2019 (โควิด-19) หลังจากที่เมื่อวันที่ 7 เมษายน ถ่ายทำรายการ ฮอลลีวูดเกมไนท์ไทยแลนด์ ซูเปอร์แชมป์ ที่มี บอล เชิญยิ้ม และ แจ๊ส ชวนชื่น ร่วมถ่ายทำรายการด้วย และทั้งคู่เปิดเผยเมื่อวันที่ 10 เมษายนว่า จากนั้นเขาจึงพาสมาชิกครอบครัวไปตรวจหาเชื้อ ปรากฏว่าพบเขาติดเชื้อคนเดียว เขาจึงเข้ารักษาทันทีที่โรงพยาบาลวิภาราม ก่อนย้ายไปสถาบันการแพทย์จักรีนฤบดินทร์ภายหลังจากที่อาการเริ่มทรุดลงหนักตั้งแต่วันที่ 18 เมษายน ซึ่งจากการย้ายโรงพยาบาลครั้งนี้ก่อให้เกิดกระแสในโลกออนไลน์ หลังมีคนใกล้ตัวออกมาโพสต์แสดงความเห็นใจและต้องการเปลี่ยนแพทย์ ทำให้เกิดข้อครหาเรื่องการเลือกปฏิบัติและอภิสิทธิ์ของผู้มีชื่อเสียง
ภายหลังจากย้ายมาที่สถาบันการแพทย์จักรีนฤบดินทร์ อาการของเขาก็ยังไม่ดีขึ้น ต้องให้ออกซิเจนตลอดเวลา ฟอกไตเอาของเสียออกตลอด 24 ชั่วโมง และยังตรวจพบค่าเหลืองในตับพุ่งสูงมากกว่าคนปกติ และในวันที่ 20 เมษายน เชื้อไวรัสลงปอด จนกระทั่งวันที่ 29 เมษายน ณพัชรินทร์เผยว่า อาการของเขาทรุดหนักมากแม้แพทย์ทำการรักษาอย่างเต็มที่ และพบว่าอวัยวะร่างกายหลายอย่างล้มเหลว
อาคมได้เสียชีวิตเมื่อวันที่ 30 เมษายน พ.ศ. 2564 เวลาประมาณ 07.28 น. ที่สถาบันการแพทย์จักรีนฤบดินทร์ ด้วยภาวะหัวใจล้มเหลวซึ่งมาจากภาวะแทรกซ้อนของโรคโควิด-19 โดยญาติได้นำร่างกลับมาประกอบพิธีกรรมทางศาสนาและฌาปนกิจศพทันทีในเวลา 15.00 น. ณ วัดพระศรีมหาธาตุวรมหาวิหาร
ภาพยนตร์
=== ละครโทรทัศน์ ===
'''พ.ศ. 2542'''
'''พ.ศ. 2544'''
'''พ.ศ. 2545 พ.ศ. 2546 พ.ศ. 2547'''
'''พ.ศ. 2548'''
'''พ.ศ. 2549'''
'''พ.ศ. 2550'''
'''พ.ศ. 2551'''
'''พ.ศ. 2553'''
'''พ.ศ. 2554'''
'''พ.ศ. 2555'''
'''พ.ศ. 2556'''
'''พ.ศ. 2557'''
'''พ.ศ. 2558'''
'''พ.ศ. 2559'''
'''พ.ศ. 2560'''
'''พ.ศ. 2561'''
'''พ.ศ. 2562'''
'''พ.ศ. 2563'''
ผลงานอื่น
ภายหลังการเสียชีวิตก็ได้คว้ารางวัล Cannes Lions Bronze Award ในหมวด Entertainment จากคานส์ ประเทศฝรั่งเศส
กิกะไบต์เทคโนโลยี
บริษัท กิกะไบต์ เทคโนโลยี จำกัด (มหาชน) (, lit. High Skill Technology Corporation) เป็นผู้ผลิตชิ้นส่วนฮาร์ดแวร์คอมพิวเตอร์ มีสำนักงานใหญ่อยู่ที่ไต้หวัน ผลิตภัณฑ์ที่รู้จักกันดีที่สุดคือ [เมนบอร์ด] บริษัทได้เข้าจดทะเบียนกับ ตลาดหลักทรัพย์ไต้หวัน
ประวัติ
บริษัท กิกะไบต์ เทคโนโลยี ได้ก่อตั้งในปี 1986 ลูกค้าหลักเช่นผู้ผลิตคอมพิวเตอร์แบรนเนม เช่น Alienware และ Falcon Northwest ประธานบริษัทคือ Yeh Pei-Cheng จิกะไบต์ได้ถูกจัดว่าเป็นผู้ผลิตเมนบอร์ดอันดับหนึ่ง (จากผลิตภัณฑ์ที่ขาย) เปรียบเทียบกับ Micro-Star International (MSI), Elitegroup Computer Systems (ECS) และ Asus. พวกเขาส่งออกเมนบอร์ดประมาณ 19 ล้านตัวในปี 2008 (16 ล้านตัวถูกติดตั้งในเครื่องแบรนด์)
ผลิตภัณฑ์
บริษัท กิกะไบต์ เทคโนโลยี มีผลิตภัณฑ์หลักคือเมนบอร์ด ซึ่งผลิตไว้เพื่อรองรับ ซีพียู ทั้ง [[AMD]] ,Intel และ Cyrix (ในอดีต) นอกจากนี้ ยังมีผลิตภัณฑ์ การ์ดแสดงผล ที่ใช้ GPU ของ ATI Technologies, NVIDIA และ S3 Graphics (พบได้ยากมาก)
นอกจากนี้ ผลิตภัณฑ์อื่นๆของบริษัทเช่น คอมพิวเตอร์ เดสก์ท๊อป, โน้ตบุค, เมนบอร์ดสำหรับเซิร์ฟเวอร์, ตู้แรคสำหรับเซิร์ฟเวอร์, เครื่องอ่าน-เขียน CD/DVD, จอภาพคอมพิวเตอร์ (พบได้ยากมาก), คีย์บอร์ด, เมาส์, อุปกรณ์ระบายความร้อนคอมพิวเตอร์, โทรศัพท์มือถือ (GSmart) (พีดีเอ), อุปกรณ์เครือข่ายคอมพิวเตอร์, เพาเวอร์ซัพพลาย และ เคสคอมพิวเตอร์
เมษายน 2554: Gigabyte S1080 คอมพิวเตอร์แทบเล็ต ที่ใช้ CPU Intel Atom สามารถบูตได้ 2 ระบบปฏิบัติการคือ Android หรือ Windows 7 Home Premium
การตั้งชื่อรุ่นของเมนบอร์ด
จิกะไบต์ใช้การตั้งชื่อรุ่นแบบพิเศษของตนเอง เช่น GA-P35-DS3R GA สองตัวแรกทำให้รู้ว่าเมนบอร์ดนี้ผลิตโดย จิกะไบต์ ส่วนที่สอง เป็นชื่อชิปเซ็ต ในที่นี้คือ P35 และในส่วนที่สามจะเป็นตัวบอกถึงคุณสมบัติพิเศษของเมนบอร์ดนั้นๆ สูตรทั่วไป: GA-[Power saving method+Chipset name+form factor+Specถ้าic Feature]-[main features+minor Feature]
ช่วงที่ 1
ช่วงที่ 2
ช่วงที่ 3 ช่วงที่ 4
ช่วงที่ 5
สูตรนี้จะใช้ได้สำหรับ เมนบอร์ดส่วนใหญ่ในยุค Socket 775 เท่านั้น ในยุค 286 – Pentium III จะใช้ GA แล้วต่อด้วยเลขอนุกรมของซีพียู(หรือเฉพาะเลขตัวหน้า) อาจจะตามด้วยรุ่นย่อยของชิปเซ็ต เช่น BX / LX / EX / TX ก็ได้ เช่น GA-286S GA-5AX GA-6EX GA-6BX เป็นต้น บางครั้งจะใช้ GA แล้วต่อด้วยฟอร์มแฟคเตอร์ ของเมนบอร์ดรุ่นนั้งๆก็ได้ เช่น GA-586ATX2 GA-586ATV
เฆาะดามิส
เฆาะดามิส (เบอร์เบอร์: ʕadémis; غدامس; Cidamus, Cydamus; Gadames) เป็นเมืองโอเอซิสของชนเบอร์เบอร์ในอำเภอนาลูต ภูมิภาคตริโปลิเตเนีย ทางตะวันตกเฉียงเหนือของประเทศลิเบีย
เฆาะดามิมีฉายาว่า 'ไข่มุกแห่งทะเลทราย' ที่อยู่ในโอเอซิส ถือเป็นหนึ่งในเมืองก่อนสะฮาราที่เก่าแก่ที่สุดและเป็นตัวอย่างสำคัญของที่อยู่อาศัยแบบดั้งเดิม สถาปัตยกรรมที่อยู่อาศัยแบ่งพื้นที่การใช้งานตามแนวตั้ง: ชั้นล่างใช้เก็บเสบียง ชั้นถัดมาสำหรับครอบครัว โดยตรอกซอกซอยที่ยื่นออกมาสร้างสิ่งที่เกือบเป็นเครือข่ายทางเดินใต้ดิน และชั้นบนเป็นระเบียงเปิดโล่งสำหรับผู้หญิง
กีฬาสกีปีนเขาในโอลิมปิกเยาวชนฤดูหนาว 2020 – ประเภทผลัดผสม
กีฬาสกีปีนเขาในโอลิมปิกเยาวชนฤดูหนาว 2020 ประเภทผลัดผสม เป็นการแข่งขันกีฬาสกีปีนเขาที่จัดขึ้นในเมืองโลซาน, ประเทศสวิตเซอร์แลนด์ กำหนดแข่งขันระหว่างวันที่ 14 มกราคม ค.ศ.2020 โดยได้จัดขึ้นที่ Villars Winter Park ซึ่งการแข่งขันกีฬาสกีปีนเขาครั้งนี้มีนักกีฬาเข้าร่วมแข่งขัน 44 คน จาก 15 ประเทศ
ผู้ที่ได้รับรางวัลชนะเลิศเหรียญทองคือ Caroline Ulrich, Thomas Bussard, Thibe Deseyn และ Robin Bussard นักกีฬาจากประเทศสวิตเซอร์แลนด์
แอมโมเนีย
แอมโมเนีย (ammonia) หรือ ไนโตรเจนไตรไฮไดรด์ เป็นสารประกอบเคมีที่ประกอบด้วยธาตุไนโตรเจนและไฮโดรเจน โดยมีสูตรเคมี ดังนี้ NH3. ที่ STP แอมโมเนียเป็นก๊าซ มันเป็น พิษและกัดกร่อนวัสดุบางชนิด มีกลิ่นฉุนเฉพาะตัว
โมเลกุลของแอมโมเนียไม่แบนราบ แต่จะมีลักษณะถูกอัดเป็นทรงสี่หน้า (tetrahedron) หรือเรียกว่าพีระมิดฐานสามเหลี่ยม, ซึ่งเป็นข้อสมมติฐานของทฤษฎี VSEPR รูปร่างโมเลกุลลักษณะนี้โดยรวมจะมีลักษณะเป็นไดโพล (dipole) และทำให้มันเป็นขั้ว ดังนั้นแอมโมเนียจึงละลายใน น้ำ ได้ดีมาก อะตอมไนโตรเจนในโมเลกุลจะมี อิเล็กตรอนคู่โดดเดี่ยว (lone electron pair) และทำให้แอมโมเนียมีฤทธิ์เป็น เบส ใน สารละลายน้ำ (aqueous solution) ที่ เป็นกรด หรือเป็นกลางมันสามารถจะมีพันธะกับ ไฮโดรเนียมไอออน (H3O+) ปลดปล่อยโมเลกุลของน้ำ (H2O) แล้วเกิดเป็นประจุบวกของ แอมโมเนียมไอออน (NH4+), ซึ่งรูปร่างปกติทรงสี่หน้าที่แอมโมเนียจะเกิด แอมโมเนียมไอออน จะขึ้นอยู่กับ pH ของ สารละลาย
ประโยชน์หลักของแอมโมเนียคือ ใช้ผลิต
นอกจากนี้ยังเป็นสารสำคัญในน้ำยาทำความสะอาดกระจก แอมโมเนียมีในปริมาณเล็กน้อยในบรรยากาศ ซึ่งเกิดจากพูทรีแฟคชัน (putrefaction) ในวัตถุประเภทไนโตรเจนที่เกิดจากพืชและสัตว์ แอมโมเนียและเกลือของมันอาจพบได้ในปริมาณเล็กน้อยในน้ำฝน ในขณะที่ แอมโมเนียมคลอไรด์ (sal-ammoniac) และ แอมโมเนียมซัลเฟต สามารถพบได้ในแหล่งภูเขาไฟ ผลึกของ แอมโมเนียม ไบคาร์บอเนต พบมากใน ปาโกเนียน (Patagonia) กัวโน (guano) เกลือแอมโมเนียมสามารถพบได้ในดินที่มีความอุดมสมบูรณ์ และในน้ำทะเลด้วย (สสารที่มีแอมโมเนียเราเรียกว่าแอมโมเนียคัล)
การเกิดเกลือ (Formation of salts)
หนึ่งในคุณสมบัติเฉพาะตัวที่สุดของแอมโมเนียคือพลังในการทำปฏิกิริยากับ กรด เกิดเป็น เกลือ; เช่น กับ กรดไฮโดรคลอริก ได้เป็น แอมโมเนียมคลอไรด์ (sal-ammoniac) ; กับ กรดไนตริก ได้เป็น แอมโมเนียมไนเตรต, กับกรดซัลฟูริค ได้เป็น แอมโมเนียมซัลเฟต (Mohrs Salt)หรือกับกรดฟอสฟอริก ได้เป็น แอมโมเนียมฟอสเฟต เป็นต้น อย่างไรก็ดีแอมโมเนียที่แห้งสนิทจะไม่ทำปฏิกิริยากับ กรดไฮโดรคลอริกที่แห้งเช่นกัน ความชื้นจำเป็นสำหรับปฏิกิริยา
เกลือที่เกิดจากปฏิกิริยาระหว่างแอมโมเนียกับกรด จะรู้จักกันในชื่อ เกลือแอมโมเนียม และทั้งหมดจะมีแอมโมเนียม ไอออน (NH4+).
ความเป็นกรดของแอมโมเนีย
แม้แอมโมเนียเป็นด่าง มันก็มีฤทธิ์เป็นกรดด้วย แต่เป็นกรดที่อ่อนมาก เมื่อแตกตัวจะได้ อะไมด์ (NH2−) ไอออน, ตัวอย่างเช่น เมื่อใส่ผงลิเทียม ไนไตรต์ลงในแอมโมเนียเหลว จะเกิดเป็น สารละลายลิเทียม อะไมด์ ดังสมการ:
Li3N (s) + 2NH3 (l) → 3Li+ (am) + 3NH2− (am).
ตามหลักปฏิกิริยากรด-ด่างของ บรอนสเตด-โลว์รี (Bronsted-Lowry) แอมโมเนียจะทำหน้าที่เป็นกรด
การผลิต (Production)
เพราะประโยชน์ของมันมีมากมายมหาศาล แอมโมเนียจึงเป็นหนึ่งในสารประกอบอนินทรีย์เคมีที่มีการผลิตมาก โดยมีวิธีการผลิตดังนี้
วิธีนี้เป็นวิธีที่ประหยัดที่สุดเพราะ ไนโตรเจน ก็ได้จากอากาศเนื่องจากในอากาศมี ไนโตรเจน ถึง 78 % ส่วน ไฮโดรเจนได้จาก ก๊าซธรรมชาติ (natural gas)
จรัล บูรณพันธุ์ศรี
จรัล บูรณพันธุ์ศรี (18 กันยายน พ.ศ. 2485 – 9 พฤศจิกายน พ.ศ. 2548) อดีตกรรมการการเลือกตั้ง ฝ่ายสืบสวนสอบสวน ดูแลพื้นที่ภาคเหนือ
การศึกษา
จรัลสำเร็จการศึกษานิติศาสตรบัณฑิตจากมหาวิทยาลัยธรรมศาสตร์ เนติบัณฑิตไทย และวิทยาลัยป้องกันราชอาณาจักร รุ่น 31
รายชื่ออักษรคันจิที่ใช้เป็นชื่อประเทศ
ในเอกสารโบราณของเกาหลี จีน และญี่ปุ่นจะมีการระบุชื่อดินแดนต่าง ๆ เป็นอักษรจีนหรืออักษรคันจิ และยังคงใช้เรื่อยมาจนถึงสมัยยุคไทโช เมื่ออักษรคาตากานะได้รับการพัฒนา มีการยืมคำจากต่างประเทศมากขึ้น และมีดินแดนที่ได้รับเอกราชมากขึ้นทำให้การเขียนชื่อประเทศเป็นอักษรคันจิจึงไม่นิยม
รายชื่อทวีปที่เขียนโดยใช้อักษรคันจิ
รายชื่อประเทศเรียงตามอักษรภาษาไทย
== รายชื่อประเทศที่เขียนโดยใช้อักษรคันจิ  == รายชื่อประเทศเรียงตามอักษรภาษาไทย
ฟุตบอลคนหูหนวกชิงแชมป์โลก 2008
การแข่งขันฟุตซอลคนหูหนวกชิงแชมป์โลก 2008 (2008 Deaf World Cup) นับเป็นการแข่งขันฟุตซอลของคนหูหนวกชิงแชมป์โลกครั้งที่ 1 ซึ่งจัดขึ้นที่ เพทรัส กรีซ ระหว่างวันที่ 2 – 12 กรกฎาคม พ.ศ. 2551
รอบแบ่งกลุ่ม
ทำการแข่งขันแบบพบกันหมดภายในกลุ่ม โดย ทีมหญิง คัดเอาทั้งสี่ทีมของตาราง เข้ารอบรองชนะเลิศ จะคว้าแชมป์ไปครอง และ ส่วนทีมชาย คัดเอาอันดับ 1 และ 2 ของแต่ละกลุ่มเข้ารอบก่อนรองชนะเลิศ
ทีมหญิง
{|
กลุ่มเอ
{|
กลุ่มบี
{|
กลุ่มซี
{|
กลุ่มดี
{|
แอโรกราด
แอโรกราด (Аэроград, also referred to as Air City or Frontier) เป็นภาพยนตร์แนวผจญภัยของสหภาพโซเวียตในปี 1935 กำกับโดยผู้กำกับภาพยนตร์ชาวยูเครน อะเลคซันดร์ โดวเจนโค ภาพยนตร์ผลิตโดยสตูดิโอภาพยนตร์มอสฟิล์ม และ VUFKU โดยภาพยนตร์จะเล่าเกี่ยวกับการผจญภัยในภูมิภาคตะวันออกไกลของสหภาพโซเวียตในยุคอนาคต
สายไอส์แลนด์
สายไอส์แลนด์ เป็นหนึ่งในสิบเส้นทางของรถไฟฟ้าเอ็มทีอาร์ เขตบริหารพิเศษฮ่องกง วิ่งจาก สถานีช่างหวน ไปยัง สถานีไฉวัน เปิดให้บริการครั้งแรกวันที่ 31 พฤษภาคม พ.ศ. 1985 มีจำนวน 14 สถานี โดยใช้เวลา 25 นาทีในการเดินทาง สีประจำเส้นทางคือสีน้ำเงิน
สถานี
หมายเหตุ
* โครงการ ^ กำลังก่อสร้าง
โทโมโกะ คาวาชิตะ
โทโมโกะ คาวาชิตะ เป็นอดีตนักแสดงละครเวทีชาวญี่ปุ่นที่ถูกฆาตกรรมระหว่างเดินทางท่องเที่ยวในอุทยานประวัติศาสตร์สุโขทัย หลังจากการเสียชีวิตของเธอ ตำรวจท้องถิ่นในเขตพื้นที่ดังกล่าวได้สอบสวนผู้ที่อยู่ในละแวกนั้นแต่ได้ยกเลิกการดำเนินค้นหาเนื่องจากไม่พบผู้กระทำความผิด ต่อมาในปี พ.ศ. 2556 กระทรวงการท่องเที่ยวและกีฬาได้ร้องขอให้กรมสอบสวนคดีพิเศษรับคดีการฆาตกรรมของเธอเป็นคดีพิเศษ จวบจนถึงปัจจุบันยังไม่ทราบผู้กระทำความผิดที่ชัดเจน
ประวัติ
โทโมโกะเป็นนักแสดงละครเวทีให้กับโรงละครคารัปปาเระ ที่ตั้งอยู่ในจังหวัดโอซากะ ผู้ว่าจ้างของเธอ นาโอโกะ โอกาเบะ ให้สัมภาษณ์กับอาซาฮิชินบุงว่าโทโมโกะพึ่งได้ร่วมการแสดงละครเวทีเปิดตัวโรงละครได้ไม่นานก่อนที่เธอจะเดินทางไปยังประเทศไทย และมักได้รับบทตัวละครที่เป็นน้องสาวอยู่บ่อยครั้ง หลังจากโทโมโกะสำเร็จการศึกษาในชั้นมัธยมศึกษาตอนต้น เธอได้ทำงานพิเศษที่ร้านเค้กและในขณะเดียวกันก็แสดงละครเวทีด้วยเช่นกัน
การฆาตกรรม
ในวันที่ 24 พฤศจิกายน 2550 หลังจากที่โทโมโกะเข้าร่วมประเพณีลอยกระทงเผาเทียนเล่นไฟในจังหวัดสุโขทัย เธอได้กลับไปยังบ้านรับรองของเธอและทิ้งกระเป๋าสัมภาระไว้ที่นั้น วันที่ 25 พฤศจิกายน โทโมโกะได้เช่าจักรยานเพื่อขี่ชมทิวทัศน์รอบ ๆ อุทยานประวัติศาสตร์สุโขทัย จากนั้นจึงเดินทางไปยังวัดสะพานหินเพื่อไหว้สักการะ เมื่อมาถึง โทโมโกะถูกซุ่มโจมตีและถูกใช้มีดปาดคอและลำตัวของเธอ จนทำให้เธอช็อคจากการเสียเลือดและเสียชีวิตลงในที่สุด เดอะเนชั่นกล่าวว่าเวลาในการฆาตกรรมนั้นอยู่ในกรอบเวลา 9:00 น. จนถึง 10:30 น. ร่างของเธอถูกพบที่ทางขึ้นวัดสะพานหิน ตำรวจสันนิษฐานว่าโทโมโกะพยายามขัดขืนการดักชิงทรัพย์ของผู้ก่อเหตุและวิ่งหนีลงเขา จากนั้นเธอจึงล้มลงและถูกผู้ก่อเหตุนำมีดปาดคอ ส่วนกระเป๋าที่เธอห้อยคออยู่นั้นมีพาสปอร์ตและกล้องดิจิทัลหายไป ส่วนเงินสดจำนวน 2,877 บาทไม่ได้ถูกขโมย อีกทั้งในกระเป๋าของเธอยังมีบัตรผู้เข้าชมศูนย์อนุรักษ์ช้างไทยในจังหวัดลำปางซึ่งเป็นวัตถุที่ทำให้เจ้าหน้าที่ทราบถึงชื่อและสัญชาติของโทโมโกะ
ระหว่างที่โทโมโกะได้ออกท่องเที่ยวอยู่ในประเทศไทย เธอได้เขียนบล็อคลงบนอินเทอร์เน็ตเกี่ยวกับความรู้สึกที่มีต่อประเทศไทย หนึ่งในข้อความที่เธอเขียน เช่น "คนไทยมีแต่คนดี ๆ !" และ "[ประเทศไทย]เป็นสถานที่ที่ยอดเยี่ยม!!" เป็นต้น ในขณะที่ยาซูอากิ คาวาชิตะ บิดาของโทโมโกะ ให้สัมภาษณ์กับไทยรัฐว่าเขารู้สึกเสียใจที่บุตรสาวต้องมาเสียชีวิตที่ประเทศไทย ซึ่งเป็นประเทศที่ลูกสาวชื่นชอบและใฝ่ฝันที่จะมาเที่ยวตลอด 6 ปีที่ผ่านมา
การสืบสวนและสอบสวน
ในปี 2556 หลังการโอนคดีมาเป็นของกรมสอบสวนคดีพิเศษ เจ้าหน้าที่ได้พยายามติดตามหากล้องถ่ายรูปดิจิทัลของโทโมโกะที่หายไปจากกระเป๋าห้อยคอของเธอ โดยการประกาศรับซื้อกล้องถ่ายรูปรุ่นเดียวกันกับที่เธอมี หรือการติดต่อโรงรับจำนำในพื้นที่เพื่อขอซื้อ ก็ไม่พบกล้องถ่ายรูปของโทโมโกะ การสืบสวนและสอบสวนจึงดำเนินต่อไปแต่ก็ยังคงไม่พบผู้ต้องสงสัย กรมสอบสวนคดีพิเศษจึงยุติการสืบสวนและสอบสวนชั่วคราวในปี 2559
ในวันที่ 16 ตุลาคม 2562 สมศักดิ์ เทพสุทิน รัฐมนตรีว่าการกระทรวงยุติธรรม กล่าวว่าเจ้าหน้าที่ได้จำกัดวงรัศมีในการค้นหาผู้ต้องสงสัย 200 เมตรจากจุดที่ค้นพบร่างของโทโมโกะ โดยผู้ที่อยู่ในวงรัศมีนั้นจะถูกเก็บตัวอย่างดีเอ็นเอเพื่อนำไปเทียบกับวัตถุพยาน แต่ก็ไม่พบผู้ต้องสงสัย ขณะที่พนักงานสอบสวนคดีพิเศษได้มีการนัดสอบปากคำพยานที่ให้ข้อมูลว่าเคยได้ยินบุคคลในฟาร์มหมูพูดถึงการนำมีดเล่มหนึ่งแทงคนอื่นเสียชีวิตมาก่อน เมื่อเดินทางไปตรวจสอบฟาร์มหมูดังกล่าวพบว่าได้ปิดกิจการไปแล้ว ส่วนผู้ต้องสงสัยดังกล่าวก็พบว่าได้เสียชีวิตลงเมื่อปี 2553 และเมื่อตรวจสอบดีเอ็นเอก็ไม่ตรงกันกับที่พบบนร่างของโทโมโกะ เมื่อหวังจะสกัดดีเอ็นเอจากกระดูกก็ไม่สามารถทำได้เนื่องจากศพถูกเผาในอุณหภูมิกว่า 900 องศา เจ้าหน้าที่จึงตัดสินใจเก็บดีเอ็นเอของพี่สาวและลูกชายของผู้ต้องสงสัยแทน
จวบจนถึงวันที่ 2562 ได้มีการเก็บตัวอย่างดีเอ็นเอชาวไทยไปแล้วกว่า 400 คน และได้ขยายรัศมีในการค้นหาจาก 200 เมตรเป็น 938 เมตรตามที่มีผู้แจ้งเบาะแสเกี่ยวกับผู้ต้องสงสัย กรวัชร์ ปานประภากร อธิบดีกรมสอบสวนคดีพิเศษเปิดเผยในงานแถลงผลการการตรวจดีเอ็นอีที่คาดว่าจะเกี่ยวข้องกับผู้ก่อเหตุว่าไม่พบดีเอ็นเอ็นของชาวไทนที่ตรงกับขอบกางเกงหลังของโทโมโกะ ผู้อำนวยการสถาบันนิติวิทยาศาสตร์กล่าวว่าดีเอ็นเอ็นบนขอบกางเกงของโทโมโกะตรงกับกลุ่มประเทศ 7 กลุ่มได้แก่ ออสโตร-เอเชียติก เอสโตเนียน ดราวิเดียน อินโด-แปซิฟิก เจแปนิส โคเรียน และไทเคได สมศักดิ์ เทพสุทิน รัฐมนตรีว่าการกระทรวงยุติธรรมกล่าวเพิ่มเติมว่าดีเอ็นเอที่พบบทกางเกงของโทโมโกะนั้นไม่ได้มีความสมบูรณ์ จากโครโมโซมของมนุษย์ที่มีอยู่ 23 คู่ สามารถเก็บได้อย่างสมบูรณ์อยู่ 3 จุด ขณะในส่วนที่เหลือเก็บได้ไม่สมบูรณ์ อีกทั้งยังพบดีเอ็นเอของบุคคลอื่น ๆ ที่ไม่เกี่ยวข้องกับคดีซึ่งอาจมาจากการสัมผัสกับบุคคลเหล่านั้น โทโมยูกิ ฟูจิยามะ หัวหน้านายตำรวจญี่ปุ่น ในฐานะผู้แทนสถานเอกอัครราชทูตญี่ปุ่นประจำประเทศไทยกล่าวขอบคุณรัฐบาลไทยและจะร่วมมือในการสอบสวนต่อไป ส่วนในกรณีของชาวญี่ปุ่น 1 คนที่เป็นผู้ต้องสงสัยซึ่งได้เดินทางกลับประเทศญี่ปุ่นไปแล้วและปฏิเสธในการให้ความร่วมมือ กรวัชร์กล่าวว่าเรื่องดังกล่าวได้ตกเป็นของรัฐบาลญี่ปุ่นในการบังคับใช้กฎหมายภายในประเทศและได้มีการประสานงานไปทางตำรวจสากลแล้วด้วยเช่นกัน การที่ผลพิสูจน์ทางวิทยาศาสตร์ได้ออกมาว่าผู้ก่อเหตุนั้นไม่ใช่คนไทย สมศักดิ์จึงมีความเห็นให้ปิดคดีและส่งต่อไปยังหน่วยงานที่เกี่ยวข้องในประเทศญี่ปุ่น โดยให้เหตุผลอีกว่าการสอบสวนในประเทศไทยนั้นสมบูรณ์แล้ว
รัฐบาลไทย
หลังเอกอัครราชทูตญี่ปุ่นประจำประเทศไทย ชิโร ซาโดชิมะ พร้อมด้วยครอบครัวคาวาชิตะเข้าพบ พลอากาศเอก ประจิน จั่นตอง รองนายกรัฐมนตรีเพื่อทวงถามความคืบหน้าของคดีฆาตกรรมของโทโมโกะอีกและเสนอให้รัฐบาลฯ เพิ่มรางวัลนำจับจาก 1.6 ล้านบาทเป็น 2 ล้านบาท ประจินกล่าวว่ารัฐบาลไทย กำลังติดตามคดีนี้อย่างใกล้ชิดและจะออกมาตรการดูแลความปลอดภัยของนักท่องเที่ยว อีกทั้งในส่วนของความคืบหน้าในคดีจะแจ้งให้ทราบผ่านเอกอัครราชทูตชิโรต่อไป ในวันที่ 13 ธันวาคม 2562 สมศักดิ์ เทพสุทิน ได้เปิดเผยถึงการลงนามความร่วมมือระหว่างกระทรวงยุติธรรมไทยและกระทรวงยุติธรรมญี่ปุ่น
รัฐบาลญี่ปุ่น
อัครราชทูตที่ปรึกษาทางการเมือง สถานเอกอัครราชทูตญี่ปุ่นประจำประเทศไทย โอซามุ อิซาวะ ได้เดินทางพร้อมกับคณะมายังบริเวณที่โทโมโกะเสียชีวิตและวางช่อดอกไม้แสดงความไว้อาลัย ขณะที่เอกอัครราชทูตญี่ปุ่นประจำประเทศไทย ชิโร ซาโดชิมะ ได้นำบิดาของโทโมโกะเข้าพบ ประจิน จั่นตอง รองนายกรัฐมนตรีในขณะน้ันเพื่อกำชับและทวงถามถึงความคืบหน้าในคดี ประจินกล่าวว่ารัฐบาลไทยยังคงติดตามดำเนินคดีนี้อย่างต่อเนื่อง และยังเปิดรับข้อห่วงใยจากชาวญี่ปุ่นเพื่อมาแก้ไขปรับปรุงดูแลความปลอดภัยให้เป็นระบบและดียิ่งขึ้น นอกจากนี้บิดาของโทโมโกะกล่าวเพิ่มเติมว่าตนมีความต้องการให้รัฐบาลไทยได้พิจารณาในเรื่องอายุความของคดีนี้ที่มีอายุ 20 ปีแต่การดำเนินคดียังเป็นไปอย่างล้าช้า เมื่อเปรียบเทียบกับกฎหมายญี่ปุ่นที่ไม่มีการกำหนดอายุความของคดีประเภทนี้
ไสล ไกรเลิศ
ครูไสล ไกรเลิศ เป็นชาวมหาชัย บ้านเดียวกับชาลี อินทรวิจิตร เป็นบุตรของนายบุญฤทธิ์ และนางทองย้อย ไกรเลิศ เริ่มเรียนหนังสือที่โรงเรียนกล่อมพิทยาคาร และโรงเรียนวัดพระเชตุพน เริ่มเรียนดนตรีกับพระเจนดุริยางค์ ที่โรงเรียนพรานหลวง กรมมหรสพ และได้บรรจุเป็นนักไวโอลินประจำวงเครื่องสายฝรั่งหลวง ร่วมวงเดียวกับเอื้อ สุนทรสนาน
ไสล ไกรเลิศ ลาออกจากวงเครื่องสายฝรั่งหลวงในปี พ.ศ. 2475 ไปเล่นดนตรีในไนท์คลับกับนารถ ถาวรบุตร และไปเล่นดนตรีสลับฉากละคร ที่โรงละครปราโมทัย โรงละครเวิ้งนครเกษม และโรงละครวิมานนฤมิตร จนกระทั่งในปี พ.ศ. 2483 ได้กลับมาร่วมงานกับพระเจนดุริยางค์ ในวงดุริยางค์กองทัพอากาศ ตำแหน่งนักไวโอลิน และมีโอกาสได้ร่วมงานในภาพยนตร์ไทยเรื่อง บ้านไร่นาเรา ของกองทัพอากาศไทย
ผลงานเพลงของครูไสล ไกรเลิศ ที่มีชื่อเสียงที่สุด คือเพลง "บุเรงนองรำลึก" (หรือ "ผู้ชนะสิบทิศ") และเพลงในชุดเดียวกัน เช่นเพลง "บุเรงนองลั่นกลองรบ" "กล่อมอิระวดี" "กุสุมายอดรัก" "จอมใจจะเด็ด" "ยอดพธูเมืองแปร" โดยได้รับอนุญาตจาก ยาขอบ
ผลงานเพลงอื่นๆ ที่มีชื่อเสียง ได้แก่เพลง "ดวงใจในฝัน" "เสียงสะอื้นจากสายลม" "สายลมเหนือ" "ม่านไทรย้อย" "กากีเหมือนดอกไม้" "อิเหนารำพัน" "หัวหินสิ้นมนต์รัก" "ม่านประเพณี"
ครูไสล ไกรเลิศ ได้รับรางวัลแผ่นเสียงทองคำพระราชทาน ในปี พ.ศ. 2527 จากเพลง "ม่านประเพณี" ขับร้องโดย สถาพร มุกดาประกร บันทึกเสียงครั้งแรกเมื่อ พ.ศ. 2493
ครูไสล ไกรเลิศ ถึงแก่กรรมเมื่อวันที่ 19 มีนาคม พ.ศ. 2529 สิริอายุ 71 ปี 8 เดือน
ซีอาร์เอช
ซีอาร์เอช (CRH plc) เป็นเครือบริษัทสัญชาติไอริชผู้ผลิตและจัดจำหน่ายวัสดุก่อสร้างหลากชนิด ก่อตั้งขึ้นเมื่อปี ค.ศ. 1936 ชื่อ Cement Limited ก่อนจะควบรวมกิจการกับบริษัท Roadstone Limited (ก่อตั้ง ค.ศ. 1949) และจัดตั้งเป็นบริษัท Cement Roadstone Holdings เมื่อปี ค.ศ. 1970 ปัจจุบันกลายเป็นบริษัทที่ใหญ่ที่สุดในไอร์แลนด์ จดทะเบียนในตลาดหลักทรัพย์ลอนดอน นิวยอร์ก และไอร์แลนด์
วิกิพีเดียภาษาอาหรับอียิปต์
วิกิพีเดียภาษาอาหรับอียิปต์ (ويكيبيديا مصرى, wykybydya mṣry) เป็นวิกิพีเดียรุ่นภาษาอาหรับอียิปต์ โดยหลักทำหน้าที่เหมือนกับวิกิพีเดียภาษาอาหรับที่เห็นชอบผู้พูดภาษาย่อยอียิปต์ นี่เป็นวิกิพีเดียเดียวที่เขียนด้วยภาษาอาหรับสำเนียงท้องถิ่นก่อน ค.ศ. 2020 โดยภาษาที่สองคือวิกิพีเดียภาษาอาหรับโมร็อกโก ซึ่งได้รับการยอมรับและสร้างขึ้นในเดือนกรกฎาคม ค.ศ. 2020